﻿ CANCERUL OVARIAN Incidenţă şi epidemiologie Cancerul epiteliului ovarian este cauza principală de deces prin cancere ginecologice în Statele Unite În 1996, au fost 26 700 de noi cazuri diagnosticate şi 14 800 de decese Aceasta afecţiune reprezintă 5% din toate cancerele care au provocat decesul la femei în Statele Unite; mai multe femei decedează din cauza acestei boli decât din cauza cancerului cervical şi a celui de endometru luate împreună Incidenţa specifică în funcţie de vârstă a formei comune de cancer de epiteliu ovarian creşte progresiv şi atinge un maxim în decada a opta de viaţă Este neobişnuit înainte de 40 de ani Studii epidemiologice sugerează o incidenţă mai mare la popoarele industrializate şi în asociere cu disfuncţii ovariene, ce includ infertilitatea, nuliparitatea, avorturi frecvente şi folosirea medicamentelor care induc ovulaţia, cum este clomifenul Fiecare sarcină reduce riscul de cancer ovarian cu aproape 10%, iar suptul la sân şi ligatura trompelor par, de asemenea, să scadă acest risc Contraceptivele orale reduc riscul de cancer ovarian la pacientele cu un istoric familial de cancer, precum şi în populaţia generală Mulţi dintre aceşti factori care scad riscul intervin în procesul de „ovulaţie neîntreruptă“, ipoteză care stă la baza etiologiei cancerului ovarian, care implică faptul că un proces reparator aberant al suprafeţei epiteliale este centrul dezvoltării cancerului ovarian Înlocuirea estrogenilor după menopauză nu pare a creşte riscul de cancer ovarian, deşi un studiu a arătat o creştere modestă a acestui risc după mai mult de 11 ani de folosire a estrogenilor Cazurile familiale reprezintă aproape 5% dintre toate cancerele ovariene, iar un istoric de cancer ovarian reprezintă un factor major de risc Comparativ cu un risc de 1,6% în populaţia generală, femeile cu o rudă de gradul întâi care a avut acest cancer au un risc de 5% În familiile cu două sau mai multe rude de gradul întâi afectate, riscul poate depăşi 50% Se recunosc trei tipuri de cancer familial autosomal dominant: (1) cu localizare specifică, în care este observat numai cancerul de ovar; (2) familiile cu cancer de ovar şi sân; (3) sindromul Lynch de cancer familial tipul II, cu cancer colorectal nonpolipozic, cancer endometrial şi cancer ovarian Etiologie şi genetică La femeile cu cancer ereditar de sân şi de ovar, locusul susceptibil, BRCA-1, este localizat pe cromozomul 17q12-21 Se pare că BRCA-1 este o genă supresoare tumorală şi producţia ei de proteine acţionează ca reglator negativ al creşterii tumorale Un număr mare de mutaţii ale BRCA-1 au fost descrise; cele mai multe sunt mutaţii ce modifică forma sau mutaţii nonsens, iar 86% produc proteine trunchiate Implicaţiile exacte ale numărului imens al celorlalte mutaţii, inclusiv cele fără sens, nu sunt cunoscute Bărbaţii din aceste familii au un risc crescut de cancer de prostată Analizele citogenetice ale cancerului sporadic de epiteliu ovarian relevă, în general, rearanjări cariotipice complexe Anomaliile structurale apar frecvent la nivelul cromozomilor 1 şi 11, iar pierderea heterozigozităţii (PH) este comună pentru 3q, 6q, 11q, 13q şi 17 Anomalii ale oncogenelor sunt descoperite frecvent în cancerul de ovar şi includ c-myc, H-ras, K-ras, şi neu Tumorile ovariene (de obicei neepiteliale) sunt uneori componente ale unor sindroame genetice complexe Sindromul Peutz-Jeghers (pigmentaţie mucocutanată şi polipoză intestinală) se asociază cu tumori ovariene de stromă centrală şi cu tumori ale celulelor Sertoli la bărbaţi Pacienţii cu disgenezie gonadală (genotip 46XY sau mozaic pentru liniile celulare ce conţin Y-ul) dezvoltă gonadoblastoame, iar femeile cu carcinom al celulelor bazale nevoide au un risc crescut de fibroame ovariene Trăsături clinice şi diagnostic diferenţial Cele mai multe paciente cu cancer ovarian sunt diagnosticate atunci când boala a diseminat în întreg pelvisul Apariţia durerii abdominale, a măririi abdomenului şi a simptomelor urinare indică, de obicei, un stadiu avansat de boală Cancerul ovarian localizat este, de obicei, asimptomatic Totuşi, mărirea progresivă a unei tumori ovariene localizate poate determina polachiurie sau constipaţie, iar, rareori, torsiunea unei mase ovariene poate determina o durere abdominală acută sau abdomen chirurgical Spre deosebire de cancerul de col uterin sau de endometru, sângerarea sau secreţia vaginală sunt rareori observate într-un cancer ovarian precoce Diagnosticul precoce de boală este deseori pus pe palparea, în cursul unor examinări pelvine de rutină, unei mase anexiale asimptomatice Totuşi, cele mai multe creşteri de volum ale ovarului descoperite pe această cale sunt reprezentate de chisturi funcţionale benigne ce se resorb, în mod caracteristic, după unul până la trei cicluri menstruale Masele anexiale în stadiul de premenarhă sau postmenopauză sunt mai degrabă patologice, iar explorarea chirurgicală este necesară Alte cauze de mase anexiale includ fibromatoza uterină pedunculată, endometrioza, neoplasmele ovariene benigne şi leziunile inflamatorii intestinale Evaluarea pacientelor suspecte de cancer ovarian ar trebui să includă măsurarea nivelului seric al markerului tumoral CA-125 Determinanţii CA-125 sunt glicoproteine cu masa moleculară cuprinsă între 220 şi 1000 KDa, iar evaluarea radioimună este folosită pentru determinarea nivelurilor antigenului CA-125 circulant Între 80 şi 85% dintre pacientele cu cancer de epiteliu ovarian au niveluri ale CA-125 ≤35 U/ml Alte tumori maligne pot avea niveluri crescute ale CA-125, inclusiv cancerele de endometru, de cervix, de trompe uterine, de pancreas, de sân, de plămân sau de colon Anumite situaţii nemaligne se pot însoţi de niveluri crescute de CA-125 printre care sarcina, endometrioza, boala inflamatorie pelvină şi fibromatoza uterină Un procent din femeile normale au niveluri al CA-125 >35 U/ml Totuşi, la femeile în postmenopauză cu mase pelvine asimptomatice şi cu niveluri ale CA-125 ≥65 U/ml, testul are o sensibilitatea de 97% şi o specificitate de 78% Screeningul Spre deosebire de pacientele în stadii avansate de boală, pacientele în stadii precoce de cancer ovarian (stadiile I şi II) sunt, de obicei, curabile prin terapie convenţională Pentru acest lucru, procedurile eficiente de screening ar creşte rata curabilităţii acestei boli Deşi examinarea pelvină poate ocazional să detecteze boala într-un stadiu incipient, aceasta reprezintă o procedură screening relativ insensibilă Sonografia transvaginală a înlocuit sonografia abdominală, care este mai puţin sensibilă, dar există semnificativ de multe rezultate fals pozitive, în special la femeile în premenopauză Într-un studiu, 67 de laparotomii au fost necesare pentru diagnosticul unui singur cancer ovarian primitiv Imaginile Doppler cuplate cu ultrasonografia transvaginală pot îmbunătăţi acurateţea şi pot reduce rata mare de rezultate fals pozitive CA-125 a fost studiat ca metodă de screening Din păcate, jumătate dintre femeile cu cancer ovarian în stadiile I sau II aveau niveluri de CA-125<65 U/ml Alte afecţiuni nemaligne pot creşte nivelul seric al CA-125 şi au fost raportate numeroase studii screening cu rezultate atât fals pozitive, cât şi fals negative S-au făcut încercări pentru îmbunătăţirea sensibilităţii şi specificităţii, prin combinarea procedurilor de ultrasonografie transvaginală şi a nivelurilor de CA-125 Într-un studiu screening pe 22 000 de femei, 42 au fost pozitive, iar 11 au avut cancer ovarian (7 în stadiu avansat de boală) În plus opt femei care au fost negative, au dezvoltat cancer ovarian Deci, deşi screeningul poate detecta cancerul ovarian precoce la femeile asimptomatice, rata rezultatelor fals pozitive ar conduce la un număr mare de laparotomii, care nu sunt necesare (negative) dacă fiecare rezultat pozitiv ar determina o explorare chirurgicală Conferinţa de Consens a Institutului Naţional de Sănătate nu recomandă screeningul pentru cancerul ovarian la populaţia generală care nu are factori de risc cunoscuţi pentru boală Patologie Tumorile epiteliale comune reprezintă cele mai multe (85%) dintre neoplasmele ovariene Acestea pot fi benigne (50%), franc maligne (33%), tumori cu malignitate joasă (16%), sau aşa numitele tumori cu malignitate de graniţă Tumorile epiteliale cu potenţial malign scăzut au trăsături citologice de malignitate, dar nu invadează stroma ovarului Mai mult de 75% se prezintă în stadiile precoce şi apar, de obicei, la femeile tinere Acestea au un istoric natural care este mult mai bun decât replica lor malignă Sunt cinci subgrupuri mari de tumori epiteliale comune: seroasă (50%), mucinoasă (25%), endometroidă (15%), cu celule clare (5%) şi tumori Brenner (1%), acestea din urmă provenind din epiteliul urotelial Tumorile epiteliale comune benigne sunt aproape întotdeauna seroase sau mucinoase şi se dezvoltă la femeile cu vârste între 20 şi 60 de ani Sunt frecvent mari (20-30 cm), bilaterale şi chistice Tumorile epiteliale maligne sunt de obicei observate la femeile peste 40 de ani Se prezintă ca mase solide, cu zone de necroză şi hemoragii Masele tumorale mai mari de 10-15 cm, de obicei, s-au extins în spaţiul intraabdominal Această extindere poate determina carcinomatoză abdominală, care conduce la obstrucţie renală şi intestinală şi caşexie Deşi cele mai multe tumori ovariene sunt epiteliale, există două alte tipuri importante de tumori ovariene – tumorile stromale şi ale celulelor germinale Aceste tumori sunt diferite din punct de vedere al originii lor celulare, dar au şi trăsături clinice şi istoric natural diferite şi sunt deseori tratate diferit Metastazele ovariene pot proveni de la cancerele de sân, de colon, de stomac sau de pancreas, iar tumora Krukenberg a fost descrisă clasic ca mase ovariene bilaterale, provenite din metastazele cancerelor gastrointestinale mucin-secretante Factori de stadializare şi prognostic Deşi laparotomia este deseori prima procedură folosită pentru punerea diagnosticului, studii mai puţin invazive pot să fie utile deseori în definirea extensiei tumorii Acestea includ radiografia toracică, tomografia computerizată abdominală şi ecografia abdominală şi pelvină Dacă femeia are simptome specifice gastrointestinale, trebuie făcută o clismă baritată sau o examinare radiologică gastrointestinală Simptomele de disfuncţie vezicală sau renală pot fi evaluate prin cistoscopie sau pielografie intravenoasă O laparotomie atentă pentru stadializare va stabili stadiul şi extinderea tumorii şi va permite citoreducţia masei tumorale la pacientele cu boală avansată O laparotomie corectă necesită o incizie verticală pe o lungime suficientă pentru a realiza o examinare adecvată a conţinutului abdominal Prezenţa, cantitatea şi citologia oricărui lichid de ascită trebuie notată Tumorile primitive ar trebui evaluate în vederea unei eventuale rupturi, excrescenţe sau aderenţe O vizualizare atentă şi o inspecţie manuală a diafragmului şi a suprafeţelor peritoneale este absolut necesară În plus de histerectomia abdominală totală şi salpingo-ooforectomia bilaterală, ar trebuie realizată o omentectomie parţială, precum şi o inspecţie a şanţurilor paracolice Ar trebui biopsiaţi nodulii limfatici pelvini la fel ca şi nodulii para-aortici din regiunea hilului renal Din moment ce procedura chirurgicală defineşte stadiul, stabileşte prognosticul şi determină necesitatea unei terapii ulterioare, aceasta ar trebui realizată de un chirurg cu experienţă în stadializarea cancerelor de ovar Studiile au arătat că pacientele operate de un oncolog ginecolog au fost adecvat stadializate în 97% din cazuri, comparativ cu 52 şi 35% din cazurile stadializate de un ginecolog/obstetrician sau, respectiv, de un chirurg generalist La sfârşitul stadializării, 23% dintre femei erau în stadiul I de boală (cancer limitat la un ovar sau la ambele); 13% erau în stadiul II (boală limitată la pelvis); 47% erau în stadiul III (boală diseminată, dar limitată la abdomen) şi 16% erau în stadiul IV de boală (metastazare în afara pelvisului şi abdomenului) Supravieţuirea la 5 ani se corelează cu stadiul de boală, stadiul I – 90%, stadiul II – 70%, stadiul III – 15-20% şi stadiul IV – 1-5% Prognosticul cancerului de ovar nu este dependent numai de stadiul lui ci şi de extensia bolii reziduale şi de gradul histologic Pacientele cu boală avansată, dar care nu au rămas cu tumoră reziduală semnificativă după operaţia chirurgicală, au o medie de supravieţuire de 39 de luni, comparativ cu 17 luni pentru cele cu rezecţie tumorală suboptimală Prognosticul tumorilor epiteliale este, de asemenea, mult influenţat de gradul histologic, dar mai puţin de tipul histologic Anumite studii făcute în stadii precoce de boală au sugerat o supravieţuire mai bună pentru adenocarcinomul mucinos decât pentru tipurile endometriale şi seroase şi un pronostic mai prost pentru carcinomul cu celule clare Deşi sistemele de gradare diferă printre anatomopatologi, toate aceste sisteme arată un prognostic mai bun pentru tumorile bine sau moderat diferenţiate şi un prognostic mai prost pentru tumorile mai slab diferenţiate histologic Supravieţuirea la 5 ani pentru pacientele cu toate stadiile de boală este: bine diferenţiat 88%, moderat diferenţiat 58%, slab diferenţiat 27% Semnificaţia prognostică a nivelurilor de CA-125 pre- şi postoperator este incertă Nivelurile serice reflectă, în general, volumul tumoral, iar nivelurile crescute indică, de obicei, nerezecabilitate şi o supravieţuire mai mică Nivelurile postoperatorii, dacă sunt crescute, indică, de obicei, tumoră reziduală Totuşi, prin analize multiple, s-a constatat că CA-125 nu este un factor independent de prognostic din cauza asocierii cu volumul tumoral Rata de scădere a nivelurilor de CA-125 pe parcursul terapiei iniţiale sau nivelul absolut după unul sau trei cicluri de chimioterapie se corelează cu prognosticul, dar nu este suficient de exact pentru a orienta tratamentul individual Chiar atunci când nivelurile de CA-125 scad spre normal după operaţia chirurgicală sau după chimioterapie, O laparotomie pentru o examinare secundară identifică tumori reziduale la aproximativ 60% dintre femei Alte abordări mai cantitative pentru definirea prognosticului includ analiza numărului de cromozomi şi citometrie (analiză automată a morfologiei celulare) dar, deşi promiţătoare, ele sunt încă investigate Factorii genetici şi biologici pot influenţa prognosticul Creşterea nivelurilor tumorale de se asociază cu un prognostic sever în boala avansată Receptorii factorului de creştere epidermală, în cadrul cancerului ovarian, se asociază cu un risc crescut de progresie, dar creşterea exprimării HER- 2/neu a dus la rezultate contradictorii ale prognosticului, iar exprimarea Mdr-1 nu are valoare prognostică Tratament Selecţia terapiei pentru pacientele cu cancer de epiteliu ovarian depinde de stadiul bolii, de extinderea tumorii reziduale şi de gradul histologic În general, pacientele sunt împărţite în trei grupe, cu tratament diferit: 1) acelea care se găsesc în faza precoce a bolii (stadiile I şi II) şi cu tumoră reziduală microscopică sau absentă, 2) pacientele în stadiul avansat de boală (stadiul III), dar cu o tumoră reziduală minimă (<1 cm) după operaţia chirurgicală iniţială şi 3) pacientele cu tumoră reziduală voluminoasă şi stadiul avansat (III sau IV) de boală Pacientele în stadiul I de boală, fără tumoră reziduală şi cu tumori bine sau moderat diferenţiate, nu necesită terapie adjuvantă după rezecţia chirurgicală definitivă şi au o supravieţuire la 5 ani de peste 95% Pentru toate celelalte paciente cu boală în stadiul precoce sau pentru cele aflate în stadiul I de boală, dar cu un grad histologic de prognostic sever, este necesară, probabil, terapia adjuvantă, iar folosirea iradierii abdominale totale, a cisplatinei, ca singur citostatic, sau în combinaţie cu alte medicamente, este indicată în stadiile avansate Supravieţuirea la 5 ani în acest grup depăşeşte 80% Pentru pacientele în stadiu avansat de boală (stadiul III) dar cu tumoră reziduală limitată sau absentă după rezecţia definitivă (aproape 50% dintre toate pacientele în stadiul III de boală), principalul tratament constă în combinarea de citostatice Aproximativ 70% dintre femei răspund la o combinaţie iniţială de citostatice, iar 40-50% au o regresie completă a bolii Doar jumătate dintre aceste paciente se vindecă dacă se reintervine chirurgical Deşi sunt eficiente diverse combinaţii, un trial prospectiv randomizat cu paclitaxel şi cisplatină, comparativ cu ciclofosfamidă şi cisplatină, la pacientele în stadii mai avansate de boală, a demonstrat rezultate mai bune pentru combinaţia paclitaxel-cisplatină (rata de răspuns este de 77% faţă de 64%, rata remisiei complete este de 54% faţă de 33%, supravieţuirea medie este de 37,5 luni faţă de 24,4 luni) Aceste regim de administrare a paclitaxelului, 135 mg/m2 suprafaţă corporală în 24h prin perfuzie endovenoasă, urmat de cisplatină 75 mg/m2, reprezintă noua terapie standard pentru stadiile avansate de boală Trialurile curente explorează potenţialul de reducere a toxicităŢii cisplatinei prin substituirea dozelor de carboplatină cu unele ZSC (zone sub curbă) de 7,5 Eficacitatea acestei substituţii şi afectarea duratei perfuziei de paclitaxel nu au fost stabilite, nici chiar prin trialuri randomizate mari Pacientele în stadii avansate de boală (III şi IV) şi cu tumoră reziduală voluminoasă sunt tratate, în general, cu o combinaŢie de paclitaxel-platină, iar, atunci când prognosticul este mai sever, supravieţuirea la 5 ani ajunge la 10-15 procente În anumite circumstanţe, rezecţia chirurgicală se poate face după un răspuns iniţial la chimioterapie, iar un trial european multicentric a demonstrat faptul că această strategie a condus la o îmbunătăţire semnificativă a intervalului fără manifestări de boală şi a supravieţuirii Din punct de vedere istoric, pacientele care au avut un răspuns iniţial excelent la chimioterapie şi care nu mai au evidenţe clinice ale bolii au beneficiat de o laparotomie de „examinare secundară“ Pentru pacientele în stadiul I de cancer ovarian sau cu tumori ale celulelor germinative, laparotomia detectează rareori tumoră reziduală şi a fost abandonată Pentru cele în stadiile II şi III de tumori epiteliale, procedura poate fi adecvată în contextul unui trial clinic sau dacă se intenţionează terapia unică pentru o tumoare reziduală minimă Totuşi, nu există evidenţe ale faptului că o examinare secundară laparoscopică, prin ea însăşi poate prelungi supravieţuirea globală Laparotomia pentru explorarea secundară, folosită de rutină, nu este recomandată De asemenea, nu există evidenţa faptului că menţinerea oricărei forme de terapie pe termen lung este benefică în prevenirea recidivelor la pacientele cu remisie completă a tumorii Pacientele cu boală în stadii avansate a căror recidivă după tratamentul iniţial nu este, de obicei, curabilă pot beneficia semnificativ de o rezecţie chirurgicală limitată pentru îndepărtarea obstrucţiei intestinale, iradiere locală pentru îndepărtarea presiunii sau a durerii date de masa tumorală sau de metastaze sau chimioterapie paleativă Selecţia chimioterapicelor pentru tratamentul paleativ depinde de regimul iniţial folosit şi de evidenţa rezistenţei la medicament Deseori, pacientele care au o regresie completă a bolii ce durează 6 luni sau mai mult răspund la tratamentul de reinducere cu acelaşi medicament Pacientele cu recădere în primele 6 luni ale terapiei iniţiale rareori mai răspund la acelaşi tratament Agenţii chimioterapici cu activitate de ~ 20% la pacientele cu recădere după un tratament iniţial cu o combinaţie chimioterapică includ carboplatina, ifosfamida, hexametilmelamina şi etoposidul, iar chimioterapia intraperitoneală poate fi utilă dacă există o masă tumorală reziduală mai mică (< 1 cm2) Agenţii progestativi şi antiestrogenici produc răspunsuri la 5-15% dintre paciente şi au minime efecte adverse Abordarea experimentală este oarecum promiţătoare, incluzând tratamentul cu gemcitabină şi topotecan, împreună cu doze mari de citostatice şi cu suport al celulei stem hematopoietice BIBLIOGRAFIE Chiricuta I , Lazar L , Rancea A - Carcinomul apendicular V S S Chirurgie Cluj 1986 Chiricuta I , Munteanu S , Gavrilescu T - Tumorile ovarului în patologia chirurgicala sub redactia E Proca, E M Bucuresti 1983 Danciulescu Mihaela - Optimizarea diagnosticului si tratamentului în cancerul ovarian, Teza de doctoral UMF „Carol Davila” Bucuresti 1997 Lazar L , Cornelia Molocea, Carmen Ganea - Valoarea chimioterapiei cu taxol in cancerul ovarian, „Cancerul”- Cluj 1997 